Diari Oficial de la Generalitat Valenciana


Sumari del DOGV 9308, del 29-03-2022 (2022/2249)

RESOLUCIÓ de 14 de març de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova delimitació parcial de la via pecuària «Carrerada del Royeral» en el tram que transcorre des d'on finalitza el sòl urbanitzable fins a l'inici de la parcel·la 86 del polígon 6, en el terme municipal d'Alfafara.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9308

Data del DOGV
:   29-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2249


Data del document
:   14-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 14 de març de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova delimitació parcial de la via pecuària «Carrerada del Royeral» en el tram que transcorre des d'on finalitza el sòl urbanitzable fins a l'inici de la parcel·la 86 del polígon 6, en el terme municipal d'Alfafara. [2022/2249]  
  
Vist l'expedient delimitació parcial de la via pecuària «Carrerada del Royeral» en el tram que transcorre des d'on finalitza el sòl urbanitzable fins a l'inici de la parcel·la 86 del polígon 6, en el terme municipal d'Alfafara, província d'Alacant, instruït per la Direcció Territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica, es posen de manifest els següents:  
  
Antecedents de fet  
Primer. Amb data de 29 d'agost de 2019, s'emet informe per l'agent mediambiental de la zona en el qual se sol·licita la delimitació parcial o total de la via pecuària «Carrerada del Royeral», després d'una sèrie d'actuacions que afecten l'àmbit territorial de la precitada via pecuària. Després d'aquesta sol·licitud es constata des dels serveis territorials d'Alacant, que la referida via pecuària no està ben representada gràficament en el Pla general d'ordenació urbana en sòl no urbanitzable, en el tram comprés des de la finalització del sòl no urbanitzable fins passat el poliesportiu municipal i es considera necessari procedir a la delimitació per a determinar amb precisió les seues bogues.  
Segon. Amb data de 30 de setembre de 2020, estudiada la classificació i analitzats els antecedents recopilats, l'instructor del procediment emet informe de viabilitat on es considera favorable la delimitació parcial del «Carrerada del Royeral», des d'on acaba el sòl urbanitzable, fins a abastar la parcel·la 86 del polígon 6 del terme municipal d'Alfafara, província d'Alacant, amb subjecció a la legislació vigent.  
  
Així mateix, en aquest informe s'indica, respecte del que s'estableix en l'article 13.5 de la Llei 3/2014, d'11 de juliol, de la Generalitat, de vies pecuàries de la Comunitat Valenciana, que «estudiats els antecedents que consten en el fons documental, no es considera necessari realitzar una actualització de la classificació».  
Tercer. En data de 5 d'octubre de 2020, el cap del Servei Territorial de Medi Ambient d'Alacant sol·licita inici de l'expedient de delimitació parcial.  
Quart. En data de 13 d'octubre de 2020, el Servei d'Ordenació i Gestió Forestal de la Conselleria d'Agricultura, Desenvolupament Rural, Emergència Climàtica i Transició Ecològica, emet informe favorable a la proposta d'incoació del procediment de delimitació parcial de l'esmentada via pecuària.  
Cinqué. En data 15 d'octubre de 2020, la Direcció General de Medi Natural i d'Avaluació Ambiental, resol autoritzar l'inici de l'expedient de delimitació parcial de la via pecuària «Carrerada del Royeral» en el tram que transcorre des d'on finalitza el sòl urbanitzable fins a l'inici de la parcel·la 86 del polígon 6, en el terme municipal d'Alfafara, província d'Alacant.  
Sisé. En data 9 de novembre de 2020, la Direcció Territorial d'Alacant nomena el tècnic Carles Esteve Ferrer com a instructor del procediment de referència.  
Seté. En data 1 de desembre de 2020 la Direcció Territorial d'Alacant sol·licita al Registre de Propietat de Cocentaina la certificació de domini i càrregues de les finques registrals corresponents a les parcel·les cadastrals afectades per la delimitació administrativa i realitze les notes marginals pertinents per la possible intrusió de terrenys inscrits en aquell Registre de la Propietat en el domini públic pecuari.  
Huité. Es fixa com a data de començament de les operacions de delimitació el dia 29 d'abril de 2021, a les 10.30 hores, a la Casa Abadia d'Alfafara, sent aquesta circumstància objecte de la publicitat següent:  
- Anunci en el Diari Oficial de la Generalitat Valenciana núm. 9053, de data 1 d'abril de 2021.  
- Edicte a l'Ajuntament d'Alfafara.  
- Notificació als interessats, serveis afectats i comunicació a organitzacions i col·lectius interessats.  
- Anunci en el BOE núm. 96, de data 22 d'abril de 2021, amb les notificacions infructuoses.  
- Edicte a l'Ajuntament d'Alfafara, amb les notificacions infructuoses.  
Nové. Finalitzades les operacions de fitació, es formula la proposició de delimitació, l'exposició de la qual al públic va ser anunciada en el Diari Oficial de la Generalitat Valenciana núm. 9119, de 2 de juliol de 2021, així com en el tauler d'anuncis de l'Ajuntament d'Alfafara, establint-se un termini d'un mes des de la seua publicació perquè els interessats pogueren interposar les al·legacions o reclamacions oportunes, podent-se consultar la citada proposició en la següent adreça d'internet http://www.agroambient.gva.es/es/web/medio-natural/servei-d-ordenacio-i-gestio-forestal.  
Així mateix, es va acomplir el tràmit d'audiència establit en l'article 82.2 de la Llei 39/2015, d'1 d'octubre, del procediment administratiu comú de les administracions públiques, informant a tots aquells confrontants i ocupants de la via pecuària del tràmit d'audiència del referit expedient, atorgant-los un termini de quinze dies per a al·legar i presentar tots els documents i les justificacions que estimaren pertinents, podent consultar la proposició de delimitació en l'adreça d'internet citada anteriorment.  
Desé. En data 29 d'octubre de 2021 es publica en el BOE núm. 259 l'anunci de notificació d'infructuosos en el tràmit d'audiència. Així mateix, s'han tramitat els edictes als ajuntaments d'Alfafara, Alacant i Bocairent, amb les notificacions infructuoses corresponents a cada municipi.  
Onzé. Una vegada finalitzat el termini d'exposició pública i tràmit d'audiència, no s'han presentat al·legacions segons queda acreditat en el certificat de data 17 de gener de 2022, expedit per la directora territorial d'Alacant de la Conselleria d'Agricultura, Desenvolupament Rural, Emergència Climàtica i Transició Ecològica.  
Dotzé. Amb data de 25 de gener de 2022 la directora territorial d'Alacant, de la Conselleria d'Agricultura, Desenvolupament Rural, Emergència Climàtica i Transició Ecològica, dicta proposta de resolució.  
Tretzé. Amb data de 14 de febrer de 2022, s'emet informe favorable per part del Servei de Gestió i Ordenació Forestal.  
Catorzé. Amb data de 14 de febrer de 2022, la Direcció General de Medi natural i d'Avaluació Ambiental dicta proposta de resolució.  
  
  
Consideracions jurídiques  
I. La directora territorial d'Alacant dicta, amb data de 25 de gener de 2022, proposta de resolució amb el contingut següent:  
Primer. Que s'aprove la delimitació parcial de la via pecuària «Carrerada del Royeral» en el tram que transcorre des d'on finalitza el sòl urbanitzable fins a l'inici de la parcel·la 86 del polígon 6, en el terme municipal d'Alfafara, província d'Alacant, d'acord amb la proposició de delimitació i plànols que consten en l'expedient i les característiques de la qual són les següents:  
Denominació: Carrerada del Royeral  
Tipus de via: carrerada  
Amplària legal: 37,5 m  
Longitud delimitada: 325,87 m  
Superfície delimitada: 12.115,87 m²  
Nombre d'intrusions: 35  
Superfície total de les intrusions: 10.472,12 m²  
Segon. Que es done trasllat dels límits de la via pecuària a l'administració cadastral, d'acord amb el que s'estableix en l'article 14.c del Reial decret legislatiu 1/2004, de 5 de març, pel qual s'aprova el text refós de la llei del cadastre immobiliari.  
Tercer. Que es comunique a la Direcció General de Patrimoni aquesta resolució, a l'efecte de la inscripció en el Registre de la Propietat del domini públic corresponent a l'àmbit delimitat, i caldrà procedir a la cancel·lació total o parcial de totes les inscripcions registrals que resulten contradictòries amb la delimitació. Així mateix, es traslladarà a la Direcció General de Patrimoni la documentació necessària per a la constància de l'àmbit delimitat, en l'Inventari General de Béns i Drets de la Generalitat.»  
II. De la lectura de la proposta de resolució es desprén clarament la procedència de l'aprovació de la delimitació parcial de la via pecuària «Carrerada del Royeral» en el tram que transcorre des d'on finalitza el sòl urbanitzable fins a l'inici de la parcel·la 86 del polígon 6, en el terme municipal d'Alfafara, província d'Alacant.  
III. El present procediment es tramita segons el que es disposa en la Llei 3/2014, d'11 de juliol, de la Generalitat, de vies pecuàries de la Comunitat Valenciana (DOGV 17.07.2014), la Instrucció de 13 de gener de 2012, de la Direcció General del Medi Natural, sobre vies pecuàries (DOGV 18.01.2012) i la Llei 3/1995, de 23 de març, de vies pecuàries (BOE 24.03.1995).  
En relació amb l'anterior, l'article 13.5 de la Llei 3/2014 estableix que «Amb caràcter previ al procediment de delimitació es realitzarà una actualització de la classificació amb cartografia que reflectisca la revisió del traçat longitudinal i de les amplàries reals». Aquest requeriment ha quedat recollit en l'informe de viabilitat de 30 de setembre de 2020, establit com a no necessari.  
Així mateix, l'article 14 de la referida Llei 13/2014, estableix que «La delimitació s'aprovarà mitjançant resolució de la conselleria competent en matèria de vies pecuàries, el termini de resolució de les quals serà de 18 mesos des de l'acord d'inici per part de la direcció general competent de la conselleria citada i inclourà necessàriament la relació d'ocupacions, intrusions i contigüitats que afecten la via que es delimita?».  
IV. La resolució del present procediment correspon a la persona titular de la Conselleria d'Agricultura, Desenvolupament Rural, Emergència Climàtica i Transició Ecològica, de conformitat amb el que s'estableix en el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i modificacions posteriors.  
V. El present acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques, així com pel que s'estableix en la Llei 14/2003, de 10 d'abril, de patrimoni de la Generalitat.  
VI. Al present procediment administratiu li és aplicable l'Ordre de ministerial 25 de novembre de 1975, publicada en el BOE núm. 4, de 5 de gener de 1976 i en el BOP d'Alacant núm. 28, de 4 de febrer de 1976. En aquesta es classifica el «Carrerada del Royeral» com la núm. 1, amb una amplària legal de 37,5 metres i una longitud aproximada de 7.800 metres.  
  
Amb base en els anteriors antecedents de fet i consideracions jurídiques, resolc:  
  
Primer  
Aprovar la delimitació parcial de la via pecuària «Carrerada del Royeral» en el tram que transcorre des d'on finalitza el sòl urbanitzable fins a l'inici de la parcel·la 86 del polígon 6, en el terme municipal d'Alfafara, província d'Alacant, d'acord amb la proposició de delimitació i plànols que consten en l'expedient i les característiques de la qual són les següents:  
Denominació: «Carrerada del Royeral»  
Tipus de via: carrerada  
Amplària legal: 37,5 m  
Longitud delimitada: 325,87 m  
Superfície delimitada: 12.115,87 m²  
Nombre d'intrusions: 35  
Superfície total de les intrusions: 10.472,12 m²  
  
Segon  
Donar trasllat dels límits de la via pecuària a l'administració cadastral, d'acord amb el que s'estableix en l'article 14.c del Reial decret legislatiu 1/2004, de 5 de març, pel qual s'aprova el text refós de la llei del cadastre immobiliari.  
  
  
  
Tercer  
Comunicar a la Direcció General de Patrimoni aquesta resolució, a l'efecte de la inscripció en el Registre de la Propietat del domini públic corresponent a l'àmbit delimitat i caldrà procedir a la cancel·lació total o parcial de totes les inscripcions registrals que resulten contradictòries amb la delimitació. Així mateix, es traslladarà a la Direcció General de Patrimoni la documentació necessària per a la constància de l'àmbit delimitat en l'Inventari General de Béns i Drets de la Generalitat.  
  
  
Quart  
Donar trasllat de la present resolució a la Direcció Territorial d'Alacant, per a la notificació als interessats i als efectes oportuns.  
  
Contra la present resolució, que posa fi la via administrativa, es podrà interposar recurs potestatiu de reposició davant de la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, comptador des de l'endemà de la recepció de la present notificació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen interposar qualsevol altre recurs que estimen oportú.  
  
València, 14 de març de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.